Årets Valgkomité har vært bredt sammensatt, med representasjon fra både UiO, Markedshøyskolen og BI. Valgkomiteens medlemmer har allsidig erfaring fra studentpolitikken og andre organisasjoner. Valgkomiteen har bestått av Runar Kjellstad Nygård (MH), Amanda Schei (UiO), Christian Strandenæs (UiO), Tina Alvær (UiO), Christophe Cunen-Classens (BI).

Generell begrunnelse for innstillingen:

Valgkomiteen har hatt mange spennende intervjuer og samtaler med mange ulike mennesker i løpet av prosessen og har aktivt innhentet informasjon underveis for å skaffe seg et godt inntrykk av kandidatene og Velferdstingets situasjon. Vi hadde totalt 23 kandidater inne til intervju til 16 plasser. Vi mener det er et sunnhetstegn for organisasjonen at det er mange som ønsker å stille til valg. Det har vært flere kandidater til mange av vervene og dette har bidratt til fruktbare diskusjoner innad i komiteen og stilt komiteen overfor vanskelige valg. Vi er svært fornøyde ved å ha oppnådd enstemmighet på alle poster, bortsett fra nestlederposten. 

Dersom dere har spørsmål eller kommentarer rettet til innstillingen kan dere kontakte leder for valgkomiteen, Runar Kjellstad Nygård på telefon 932 06 306 eller til hele valgkomiteen på valgkomiteen@studentvelferd.no.

Vi takker alle som har stilt og gjort prosessen innholdsrik og spennende!

Godt valg!


Valgkomiteens innstilling:



Velferdstingets Arbeidsutvalg


Leder (heltid): Sigrid Mæhle Grimsrud
Sigrid er 25 år og har studert både europastudier på UiO og klesdesign på HiOA. Hun har erfaring med å være tillitsvalgt fra begge disse institusjonene. Det siste året har hun ledet Kulturstyret på en eksemplarisk måte. Sigrid innehar svært sterke lederegenskaper. Hun er engasjerende, omgjengelig og god til å formidle. Sigrid er opptatt av å skape et godt arbeidsmiljø innad i arbeidsutvalget og skape rom for at hvert medlem skal få jobbe med det de syns er mest spennende. Gjennom hennes erfaring fra Kulturstyret har hun opparbeidet seg svært god oversikt over hva som foregår på de ulike utdanningsinstitusjonene i Oslo og Akershus. Sigrid er veldig motivert og brenner for å gjøre SiO bedre. Sigrid takler godt å jobbe under press og er vant til å være en frontfigur for en sak. Et av Sigrids mål dette året er å skape mer engasjement og gode debatter i Velferdstinget.

Valgkomiteen innstiller enstemmig på Sigrid Mæhle Grimsrud som leder av Velferdstingets arbeidsutvalg


Nestleder (heltid): Delt innstilling 	(1 Avholdende)
Valgkomiteen har valgt å komme med en delt innstilling på nestledervervet. Dette er fordi vi mener at begge egner seg til å inneha vervet, men vi klarte ikke å oppnå enighet og ønsker derfor at Velferdstinget aktivt tar stilling til hvem av disse de mener er best egnet for vervet.

Daniel Sandbakken Nilsen		(2 stemmer)
Daniel Sandbakken Nilsen er student i spesial pedagogikk ved UiO. Han har innehatt en rekke verv både på fakultetet og i studentpolitikken.

Simen Eriksen 			(2 stemmer)
Simen Eriksen er masterstudent i historie ved UiO. Han har innehatt en rekke politiske verv i partipolitikken og i studentpolitikken. Simen er leder av Norges liberale studentforening.


Informasjonsansvarlig (heltid): Christine Svendsrud
Christine er 23 år, og studerer Design og Kommunikasjon i Digitale medier på Høgskolen i Oslo og Akershus. Hun sitter i Landstyret i Norsk Studentorganisasjon, i Fakultetsutvalget på TKD, og er Event- og PR-ansvarlig i Samfunnet Bislett. Hun har tidligere sittet i Studentparlamentet på HiOA. Christine har også vært organisasjonskonsulent og medlem av Arbeidsutvalget ved Studentparlamentet på Høgskolen i Gjøvik.

Christine er brennende opptatt av informasjonsarbeid, og har mange gode ideer om hvordan hun skal gjøre Velferdstinget mer kjent blant studentene i Oslo og Akershus. Christine er veldig klar til å reise rundt og informere om Velferdstinget. Hun er sosial og lett å snakke med, og kommer til å representere Velferdstinget på en god måte.

Valgkomiteen innstiller enstemmig på Christine Svendsrud som Informasjonsansvarlig.


Politisk rådgiver (deltid): Håkon Knudsen.
Håkon er 22 år, kommer fra Drammen og studerer Europastudier ved UiO. Håkon har lang fartstid fra partipolitikk, sist som politisk rådgiver for Eskil Pedersen. Håkon fremstår som en sosial, jovial gutt fra Drammen med begge beina plantet godt på jorda. Håkons analytiske evner og politiske teft vil være essensielt for å sette Velferdstingets vedtatte politikk på dagsordenen.

Valgkomiteen innstiller enstemmig på Håkon Knudsen som politisk rådgiver


Politisk rådgiver (deltid): Aleksander Gjøsæter
Aleksander er 20 år, kommer fra Telemark og studerer statsvitenskap (bachelor) ved UiO. Han har bred erfaring fra både partipolitikken i Telemark og tillitsverv i interesseorganisasjoner. Aleksander fremstår som en motivert og engasjert student som ønsker å ta del i studentpolitikken i Oslo. Han fremstår som godt kjent med partipolitikk og er kjent med hvordan få politisk gjennomslag.  Aleksander har gjennom politikken også kjennskap til mediehåndtering, noe valgkomiteen har vektlagt i sin innstilling.

Valgkomiteen innstiller enstemmig på Aleksander Gjøsæter som politisk rådgiver


Profileringsansvarlig (deltid): Ine Sophie Atterås. 
Ine Sophie er student ved Handelshøyskolen BI. Der er hun aktiv i studentforeningen som kommunikasjonsansvarlig og leder av studentpolitisk utvalg. Ine har tidligere studert i Australia hvor hun også var aktiv i ANSA og studentbevegelsen.
Ine Sophie har god erfaring fra både studentpolitikk og formidlingsarbeid. Valgkomiteen er sikre på at hun vil bidra med god kunnskap om kommunikasjon og få Velferdstinget til å jobbe mer målrettet med dette og med henne i arbeidsutvalget vil Velferdstingets arbeid bli mer synlig i året som kommer. 

Valgkomiteen innstiller enstemmig på Ine Sophie Atterås som profileringsansvarlig




Hovedstyret


Styreleder: Tone Standal Vesterhus
Tone er 24 år, fra Trondheim, og studerer Samfunnsgeografi på Universitetet i Oslo. Hun har sittet i Hovedstyret i Samskipnaden i Oslo og Akershus i et år, og tidligere vært både samskipnadskontakt og leder av Arbeidsutvalget i Velferdstinget. Hun er ungdomsdelegat innen urbanisering til FN.

Tone har svært god innsikt i driften til Samskipnaden i Oslo og Akershus, i Velferdstinget, og hvordan de to fungerer sammen. Tone er en samlende leder, og kommer til å legge til rette for at alle i Hovedstyret får frem sin mening, og at de har gode debatter på hovedstyremøtene. Tone kommer, sammen med resten av studentrepresentantene i Hovedstyret, til å sørge for at studentenes stemme blir hørt, samtidig som de sikrer en forsvarlig drift av samskipnaden. 

Valgkomiteen innstiller enstemmig på Tone Standal Vesterhus som styreleder i SiOs Hovedstyre.


Styremedlem (to år): Mats Kirkebirkeland
Mats er 25 år, fra Bergen og studerer på BI og UiO. Han har innehatt vervet som styremedlem i Hovedstyret i to år og stiller til gjenvalg. Valgkomiteen har vektlagt at det vil være svært hensiktsmessig for studentene å velge en erfaren og dyktig kandidat inn i hovedstyret, dette for å sikre stabilitet og langsiktighet i styrets arbeid. Det vil tale til studentens fordel å ha et styremedlem som har med seg kompetanse og historikk inn i en ny valgperiode. Mats har opparbeidet seg veldig god økonomisk forståelse, både gjennom tidligere studier og styreerfaringer. Han viser seg som en meget kompetent og engasjert kandidat som valgkomiteen ønsker å se i styret de neste årene. Mats innehar en eksepsjonell god forståelse for SiOs videre utfordringer, og er klar for å ta fatt på en ny periode.

Valgkomiteen innstiller enstemmig på Mats Kirkebirkeland som styremedlem til SiOs Hovedstyre.

Styremedlem (to år): Ole Andreas Tangen Borud
Ole Andreas er student ved UiO og har det siste året vært på utveksling i Berlin. Han studerer statsvitenskap. Andreas innehar veldig god forståelse av Hovedstyrets arbeid og har et svært gjennomtenkt forhold til sin rolle som styremedlem. Av tidligere erfaring kan det trekkes frem at han har sittet som leder av Elevorganisasjonen, vært styremedlem i Landsrådet for barne- og ungdomsorganisasjoner (LNU) og har vært politisk rådgiver i Velferdstinget i Oslo og Akershus.

Valgkomiteen innstiller enstemmig på Ole Andreas Tangen Borud til SiOs Hovedstyre.


Styremedlem (to år): Ingrid Keenan
Ingrid er 24 år og studerer jus på UiO. Dette året har hun sittet som profileringsansvarlig i Velferdstingets arbeidsutvalg, og hun har lyst til å fortsette å bidra til studentvelferden i Oslo og Akershus ved å sitte i Hovedstyret. Valgkomiteen mener Ingrid er veldig godt personlig egnet til å inneha dette vervet. Hun reflekterer godt rundt SiOs fremtidige, strategiske utfordringer. Hun har en god rolleforståelse, argumenterer og resonnerer godt og er praktisk orientert og pragmatisk. Valgkomiteen tror at hennes juskompetanse vil være en nyttig egenskap å ha med seg i Hovedstyret. Ingrid har lang politisk erfaring og sitter for tiden som 1. nestleder i Unge Venstre. Hun har gjennom det siste året vist en stor arbeidskapasitet, og er klar på at Hovedstyrearbeidet vil bli sterkt prioritert hos henne.

Valgkomiteen innstiller enstemmig på Ingrid Keenan til SiOs Hovedstyre.


Urban boligutleie: Axel Fjeldavli
Axel er 22 år, kommer fra Bodø, og studerer statsvitenskap på UiO. Han har vært politisk rådgiver i Velferdstinget den siste perioden, og deler av forrige periode. Han har tidligere vært leder for Elevorganisasjonen. Axel er et politisk talent, har svært relevant kompetanse til dette vervet, brenner for studentvelferd og ønsker at samskipnadsstudentene skal få mer eierskap til SiO. Valgkomiteen er sikker på at Axel vil gjøre en god jobb i dette vervet. 

Valgkomiteen innstiller enstemmig på Axel Fjeldavli til styret i Urban boligutleie.


Mat og Drikke: Viktor Emanuel Johansson
Viktor er 28 år, fra Røyken, og går egentlig lærerstudiet på Høgskolen i Oslo og Akershus, men sitter som Informasjonsansvarlig i Velferdstingets Arbeidsutvalg på heltid i 2014. Viktor elsker kaffe, og har testet kaffen på samtlige av SiOs spisesteder. Han har erfaring fra Studentparlamentet på Høgskolen i Oslo og Akershus, og jobber som barista i Mathallen.

Viktor er veldig glad i SiO Mat og Drikke, og vil jobbe for at studentene skal få en god opplevelse når de spiser i kaféene, både på de store og de små institusjonene. Han har en klar forståelse av rollen som Velferdstingsvalgt i styret til SiO Mat og Drikke, og vil være en "ansvarlig storebror" som tar innspill fra Velferdstinget, men samtidig sørger for en ansvarlig drift av kaféene.

Valgkomiteen innstiller enstemmig på Viktor Emanuel Johansson til styret i SiO Mat og Drikke.


Kontrollkomitéen: Ådne Hindenes
Ådne er 23 år, kommer fra Alta og tar masteren sin i statsvitenskap på UiO. Han har det inneværende året vært en del av kontrollkomiteen. Han har gjort en veldig god og grundig jobb i året som har gått og er motivert for en ny valgperiode.

Valgkomiteen innstiller enstemmig på Ådne Hindenes som medlem av kontrollkomitéen. 

To åpne plasser til valg. 




Velferdstingets Kulturstyre

Leder: Svein Tømmerdal
Svein er 27 år, kommer fra Ålesund og studerer retorikk og språklig kommunikasjon (master) ved Universitetet i Oslo. Han har en bred erfaring fra studentpolitikk, med et spesielt engasjement for kulturpolitikk. Han har siden 2011 vært medlem av Kulturstyret og var nestleder i Velferdstinget i 2011. Svein har i intervjurunden vist et stort engasjement og har klare tanker om kulturstyrets videre arbeid, både med hva han ønsker innad i styret, men også hvordan øke synligheten ute blant studentene. Han fremstår som en svært dyktig og motivert kandidat, som valgkomiteen mener vil gjøre en ypperlig jobb som leder av kulturstyret. Han er godt likt innad i kulturstyret og får de beste skussmål av dem han har jobbet sammen med i kulturstyret ved inneværende periode. Valgkomiteen vektlegger at Svein har et dypt engasjement og klare idéer om hvordan Kulturstyret kan forbedre seg.

[bookmark: _GoBack]Valgkomiteen innstiller enstemmig på Svein Tømmerdal som leder av Kulturstyret.

